

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekuli.lv

**Lēmums**

Priekuļu novada Priekuļu pagastā

2021.gada 28.jūnijā Nr.265

(protokols Nr.8, 32.p.)

**Par valsts budžeta līdzekļu izlietojumu 5.-9. klašu izglītojamiem brīvpusdienām 2020/2021.mācību gadā.**

Priekuļu novada pašvaldības dome izskata jautājumu par neizmantoto valsts budžeta līdzekļu izlietojumu 5.- 9.klašu izglītojamo ēdināšanai 2020./2021 mācību gadā.

Izvērtējot pašvaldības rīcībā esošo informāciju, konstatēts, ka:

1. Likuma „Par pašvaldībām” 12.pants nosaka, ka pašvaldības attiecīgās administratīvās teritorijas iedzīvotāju intereses var brīvprātīgi realizēt savas iniciatīvas ikvienā jautājumā, ja tas nav Saeimas, Ministru kabineta, ministriju, citu valsts pārvaldes iestāžu, tiesas vai citu pašvaldību kompetencē;
2. Ministru kabineta 2010.gada 30.decembra noteikumu Nr.1206 „Kārtība, kādā aprēķina, piešķir un izlieto valsts budžetā paredzētos līdzekļus pašvaldībām pamatizglītības iestādes skolēnu ēdināšanai” 7.punkts nosaka, ka pašvaldība atbilstoši 1., 2., 3. un 4. klases izglītojamo skaitam sadala valsts budžeta līdzekļus attiecīgās pašvaldības teritorijā esošajām izglītības iestādēm 1., 2., 3. un 4. klases izglītojamo ēdināšanai. Ja izglītības iestādē ir neizmantoti valsts budžeta līdzekļi, izglītības iestādes direktors ir tiesīgs tos izlietot citu klašu izglītojamo ēdināšanai;
3. Ministru kabineta 2020.gada 9.jūnija noteikumu Nr.360 „Epidemioloģiskās drošības pasākumi Covid-19 infekcijas izplatības ierobežošanai” 27.4 1.1.1 punkts nosaka. – ja pašvaldībai ir neizmantoti brīvpusdienu nodrošināšanai piešķirtie valsts budžeta līdzekļi, tā atbilstoši pašvaldības domes lēmumam ir tiesīga izlietot tos pašvaldības administratīvajā teritorijā dzīvesvietu deklarējušo attiecīgās izglītības iestādes 5.-9.klašu izglītojamo ēdināšanai- gatava ēdiena vai pārtikas paku piegādei;
4. Priekuļu novada domes Finanšu komiteja 2021.gada 21.jūnijā sniegusi atzinumu par lēmuma projektu (protokols Nr.7) par to, ka, pašvaldības neizmantotie brīvpusdienu nodrošināšanai piešķirtie valsts budžeta līdzekļi tiek izlietoti pašvaldības administratīvajā teritorijā dzīvesvietu deklarējušo izglītības iestāžu 5.-9.klašu izglītojamo ēdināšanai- gatava ēdiena vai pārtikas paku piegādei;

Ņemot vērā iepriekš minēto un pamatojoties uz likuma ”Par pašvaldībām”” 12.pantu, Ministru kabineta 2010.gada 30.decembra noteikumu Nr.1206 „Kārtība, kādā aprēķina, piešķir un izlieto valsts budžetā paredzētos līdzekļus pašvaldībām pamatizglītības iestādes skolēnu ēdināšanai” 7.punku, 2020.gada 9.jūnija noteikumu Nr.360 „Epidemioloģiskās drošības pasākumi Covid-19 infekcijas izplatības ierobežošanai” 27.4 1.1.1 punktu Finanšu komiteja 2021.gada 21.jūnija atzinumu par lēmuma projektu (protokols Nr.7), atklāti balsojot: PAR –13 (Elīna Stapulone, Aivars Kalnietis, Aivars Tīdemanis, Arnis Melbārdis, Normunds Kažoks, Baiba Karlsberga, Dace Kalniņa, Elīna Krieviņa, Ināra Roce, Jānis Mičulis, Juris Sukaruks, Mārīte Raudziņa, Sarmīte Orehova), PRET –nav, ATTURAS –nav, Priekuļu novada dome **nolemj**:

1. 2020./2021.mācību gadā neizmantotos brīvpusdienu nodrošināšanai piešķirtos valsts budžeta līdzekļus izlietot pašvaldības administratīvajā teritorijā dzīvesvietu deklarējušo izglītības iestāžu 5.-9.klašu izglītojamo ēdināšanai- gatava ēdiena vai pārtikas paku piegādei.
2. Atbildīgais par lēmuma izpildi Finanšu un grāmatvedības nodaļas vadītāja I.Butāne.
3. Kontroli par lēmuma izpildi veikt izpilddirektoram F. Puņeiko

Domes priekšsēdētāja (paraksts) Elīna Stapulone